CELEX: 32007D0862
Language: ro
Date: 2007-12-13 00:00:00
Title: 2007/862/CE: Decizia Comisiei din 13 decembrie 2007 de modificare a Deciziei 2006/805/CE în ceea ce privește măsurile zoosanitare de combatere a pestei porcine clasice în Ungaria și Slovacia [notificată cu numărul C(2007) 6158] (Text cu relevanță pentru SEE )

21.12.2007   
            
            
               RO
            
            
               Jurnalul Oficial al Uniunii Europene
            
            
               L 337/119
            
         
      DECIZIA COMISIEI
   
   din 13 decembrie 2007
   de modificare a Deciziei 2006/805/CE în ceea ce privește măsurile zoosanitare de combatere a pestei porcine clasice în Ungaria și Slovacia
   [notificată cu numărul C(2007) 6158]
   (Text cu relevanță pentru SEE)
   (2007/862/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (1), în special articolul 10 alineatul (4),
   având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (2), în special articolul 9 alineatul (4),
   întrucât:
   
               (1)
            
            
               Decizia 2006/805/CE a Comisiei din 24 noiembrie 2006 privind măsurile zoosanitare de combatere a pestei porcine clasice în anumite state membre (3) a fost adoptată ca urmare a apariției de focare de pestă porcină clasică în anumite state membre. Decizia menționată anterior stabilește anumite măsuri de combatere a pestei porcine clasice în aceste state membre.
            
         
               (2)
            
            
               Slovacia a informat Comisia cu privire la evoluția recentă a acestei boli la porcii sălbatici și cu privire la prezența acestei boli în districtul Nové Zámky, delimitat de districtele Komárno și Levice în Slovacia și județul (megye) Pest în Ungaria. În lumina informațiilor epidemiologice disponibile, zonele din Slovacia și Ungaria unde se aplică măsurile de combatere a pestei porcine clasice ar trebui modificate pentru a include părți din districtele respective.
            
         
               (3)
            
            
               Situația bolii în Slovacia s-a îmbunătățit semnificativ în administrațiile veterinare și pentru alimentație ale districtelor Trenčín (care cuprinde districtele Trenčín și Bánovce nad Bebravou), Prievidza (care cuprinde districtele Prievidza și Partizánske) și Púchov (care cuprinde doar districtul Ilava). Prin urmare, nu mai trebuie să se aplice măsurile prevăzute de Decizia 2006/805/CE în ceea ce privește aceste zone.
            
         
               (4)
            
            
               În vederea asigurării transparenței legislației comunitare, lista statelor membre în cauză sau a regiunilor acestora, astfel cum a fost stabilită în anexa la Decizia 2006/805/CE, ar trebui înlocuită cu textul anexei la prezenta decizie.
            
         
               (5)
            
            
               Prin urmare, Decizia 2006/805/CE ar trebui să se modifice în consecință.
            
         
               (6)
            
            
               Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexa la Decizia 2006/805/CE se înlocuiește cu textul anexei la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 13 decembrie 2007.
      
         
            Pentru Comisie
         
         Markos KYPRIANOU
         
         
            Membru al Comisiei
         
      
   
   
      (1)  JO L 224, 18.8.1990, p. 29. Directivă modificată ultima dată prin Directiva 2002/33/CE a Parlamentului European și a Consiliului (JO L 315, 19.11.2002, p. 14).
   
      (2)  JO L 395, 30.12.1989, p. 13. Directivă modificată ultima dată prin Directiva 2004/41/CE a Parlamentului European și a Consiliului (JO L 157, 30.4.2004, p. 33).
   
      (3)  JO L 329, 25.11.2006, p. 67. Decizie modificată ultima dată prin Decizia 2007/631/CE (JO L 255, 29.9.2007, p. 45).
   
      ANEXĂ
      
         
            „ANEXĂ
            PARTEA I
            1.   Germania
            A.   Renania-Palatinat
            
                        (a)
                     
                     
                        în districtul (Kreis) Ahrweiler: municipalitățile Adenau și Altenahr;
                     
                  
                        (b)
                     
                     
                        în districtul Daun: municipalitățile Obere Kyll și Hillesheim; în municipalitatea Daun, localitățile Betteldorf, Dockweiler, Dreis-Brück, Hinterweiler și Kirchweiler; în municipalitatea Kelberg, localitățile Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath și Welcherath; în municipalitatea Gerolstein. localitățile Berlingen, Duppach, Hohenfels-Essingen, Kalenborn-Scheuern, Neroth, Pelm și Rockeskyll și orașul Gerolstein;
                     
                  
                        (c)
                     
                     
                        în districtul Bitburg-Prüm: în municipalitatea Prüm, localitățile Büdesheim, Kleinlangenfeld, Neuendorf, Olzheim, Roth bei Prüm, Schwirzheim și Weinsheim.
                     
                  B.   Renania de Nord-Westfalia
            
                        (a)
                     
                     
                        în districtul Euskirchen: orașele Bad Münstereifel, Mechernich, Schleiden și localitățile Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen (în orașul Euskirchen) și municipalitățile Blankenheim, Dahlem, Hellenthal, Kall și Nettersheim;
                     
                  
                        (b)
                     
                     
                        în districtul Rhein-Sieg: orașele Meckenheim și Rheinbach, municipalitatea Wachtberg, localitățile Witterschlick, Volmershofen, Heidgen (în municipalitatea Alfter) și localitățile Buschhoven, Morenhoven, Miel și Odendorf (în municipalitatea Swisttal);
                     
                  
                        (c)
                     
                     
                        orașul Aachen: la sud de autostrăzile A4, A544 și de drumul federal B1;
                     
                  
                        (d)
                     
                     
                        orașul Bonn: la sud de drumul federal 56 și de autostrada A 565 (Bonn-Endenich spre Bonn-Poppelsdorf) și la sud-vest de drumul federal 9;
                     
                  
                        (e)
                     
                     
                        în districtul Aachen: orașele Monschau și Stolberg și municipalitățile Simmerath și Roetgen;
                     
                  
                        (f)
                     
                     
                        în districtul Düren: orașele Heimbach și Nideggen și municipalitățile Hürtgenwald și Langerwehe.
                     
                  2.   Franța
            Teritoriul departamentelor Bas-Rhin și Moselle, situate la vest de Rin și de canalul Rin-Marna, la nord de autostrada A 4, la est de râul Sarre și la sud de granița cu Germania și municipalitățile Holtzheim, Lingolsheim și Eckbolsheim.
            PARTEA II
            1.   Ungaria
            Teritoriul județului (megye) Nógrád și teritoriul județului (megye) Pest situate la nord și la est de Dunăre, la sud de granița cu Slovacia, la vest de granița cu județul (megye) Nógrád și la nord de autostrada E 71.
            2.   Slovacia
            Teritoriul care aparține de administrațiile veterinare și pentru alimentație ale districtelor Žiar nad Hronom (care cuprinde districtele Žiar nad Hronom, Žarnovica și Banská Štiavnica), Zvolen (care cuprinde districtele Zvolen, Krupina și Detva), Lučenec (care cuprinde districtele Lučenec și Poltár), Veľký Krtíš (care cuprinde districtul Veľký Krtíš), Komárno (care cuprinde teritoriul situat la est de autostrada 64, la nord de granița cu Ungaria și la vest de districtul Nové Zámky), Nové Zámky (care cuprinde teritoriul situat la est de districtul Komárno și la est de autostrada 64, la sud de autostrada 75 și la nord de granița cu Ungaria) și Levice (care cuprinde teritoriul situat la est de districtul Nové Zámky și la est de autostrada 66 (E77), la sud de autostrada 75, la nord de granița cu Ungaria și la vest de districtul Veľký Krtíš).
            PARTEA III
            1.   Bulgaria:
            Totalitatea teritoriului Bulgariei.”